ai4bharat/Pralekha huggingface dataset:
பிரதமர் அலுவலகம்
கூட்டறிக்கை: இந்தியா-ஆஸ்திரேலியா காணொலி உச்சி மாநாடு
மாண்புமிகு இந்தியப் பிரதமர் திரு நரேந்திர மோடி மற்றும் மாண்புமிகு ஆஸ்திரேலியப் பிரதமர் திரு ஸ்காட் மாரிசன் ஆகியோர் 21 மார்ச் 2022 அன்று 2-வது இந்தியா-ஆஸ்திரேலியா காணொலி உச்சி மாநாட்டை நடத்தினர்.
இந்தியா-ஆஸ்திரேலியா விரிவான கூட்டுக்கு தங்கள் உறுதியை தலைவர்கள் மீண்டும் வெளிப்படுத்தினர். அரசியல், பொருளாதாரம், பாதுகாப்பு, இணையம், தொழில்நுட்பம் ஆகியவற்றில் ஒத்துழைப்பை ஆழப்படுத்துவதில் ஏற்பட்டுள்ள கணிசமான முன்னேற்றத்தை அவர்கள் வரவேற்றனர். நம்பிக்கை, புரிதல், பொதுவான நலன்கள், ஜனநாயகம் மற்றும் சட்டத்தின் ஆட்சி ஆகியவற்றின் பகிரப்பட்ட விழுமியங்களின் வலுவான அடித்தளத்தில் இருதரப்பு உறவுகள் செழித்துள்ளன என்பதை அவர்கள் அடிக்கோடிட்டுக் காட்டினார்கள். நெருக்கமான ஒத்துழைப்பிற்காக வருடாந்திர உச்சி மாநாடுகளை நடத்துவதற்கு அவர்கள் உறுதியளித்தனர்.
இந்தியாவின் 2023 ஜி20 தலைமையை எதிர்நோக்கிய தலைவர்கள், உலகளாவிய நலன்கள் மற்றும் பொருளாதார விஷயங்களில் நெருக்கமாக பணியாற்றுவதற்கான தங்கள் உறுதிப்பாட்டை மீண்டும் வலியுறுத்தினர்.
பொருளாதார உறவை ஆழப்படுத்த தலைவர்கள் உறுதிபூண்டனர். ஆஸ்திரேலியா-இந்தியா உள்கட்டமைப்பு மன்றத்தின் திறப்பு , பெங்களூருவில் புதிய துணைத் தூதரகத்தைத் திறப்பதற்கான ஆஸ்திரேலியாவின் எண்ணம், எதிர்காலத் திறன்கள் உள்ளிட்டவற்றில் ஒத்துழைப்பு, இருவழி வர்த்தகம் மற்றும் புதுமைகளை ஊக்குவிப்பதற்கான முயற்சிகள் குறித்து ஆஸ்திரேலியப் பிரதமர் மகிழ்ச்சி தெரிவித்தார்.
விரிவான பொருளாதார ஒத்துழைப்பு ஒப்பந்தப் பேச்சுவார்த்தைகளில் ஏற்பட்ட கணிசமான முன்னேற்றத்தைத் தலைவர்கள் வரவேற்றனர். இறுதிக்கட்டத்திற்கு நெருங்கி உள்ள பல விஷயங்களில் பெரிய அளவில் ஒன்றிணைந்ததில் அவர்கள் திருப்தி தெரிவித்தனர். சுற்றுலா ஒத்துழைப்புக்கான இந்தியா-ஆஸ்திரேலியா புரிந்துணர்வு ஒப்பந்தம் புதுப்பிக்கப்பட்டதையும் தலைவர்கள் வரவேற்றனர்.
இந்தியா ஆஸ்திரேலியா இரட்டை வரி விதிப்புத் தவிர்ப்பு ஒப்பந்தத்தின் கீழ் இந்திய நிறுவனங்களின் கடல்வழி வருமானத்தின் மீதான வரிவிதிப்பு பிரச்சினைக்கு, முன்கூட்டியே தீர்வு காண்பதன் முக்கியத்துவத்தை தலைவர்கள் வலியுறுத்தினர்.
சுதந்திரமான, நியாயமான, உள்ளடக்கிய மற்றும் விதிகள் சார்ந்த வர்த்தக சூழலுக்கான தங்கள் உறுதிப்பாட்டை தலைவர்கள் மீண்டும் வலியுறுத்தினர். உலக வர்த்தக அமைப்பின் மையமாக உள்ள விதிகள் அடிப்படையிலான பலதரப்பு வர்த்தக அமைப்பை நிலைநிறுத்துவதற்கும் வலுப்படுத்துவதற்கும் அவர்கள் தங்கள் உறுதிப்பாட்டை வெளிப்படுத்தினர்.
விநியோகச் சங்கிலிகளை உருவாக்குவதற்கும், வலுப்படுத்துவதற்கும், பல்வகைப்படுத்துவதற்கும், விநியோகச் சங்கிலித் தடங்கல்களைத் தவிர்ப்பதற்கும் ஒன்றிணைந்து செயல்படுவதன் முக்கியத்துவத்தை அவர்கள் வலியுறுத்தினர்.
இரு நாடுகளுக்கும் இடையிலான அறிவியல் மற்றும் தொழில்நுட்ப ஒத்துழைப்பின் குறிப்பிடத்தக்க ஆழத்தைத் தலைவர்கள் அங்கீகரித்தனர். பருவநிலை மாற்றம், எரிசக்தி பாதுகாப்பு, வேலைவாய்ப்பு உருவாக்கம், குவாட், ஜி20, யுஎன்எஃப்சிசிசி மற்றும் சர்வதேச சூரியசக்தி கூட்டணி ஆகியவற்றில் தலைவர்கள் தங்கள் உறுதிப்பாட்டை அடிக்கோடிட்டுக் காட்டினர்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்:
https://pib.gov.in/PressReleasePage.aspx?PRID=1808418
(
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 193.53 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 193.53 கோடிக்கும் மேற்பட்ட  தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 11.81 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1837423
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
சாலையோர வணிகர்களுக்கு பிணையில்லா கடன் தரும் பிரதமரின் ஸ்வநிதி திட்டத்தின் கீழ் தமிழகத்தின் பயனடைந்தோர் விவரம்
மாநிலங்களவையில் கேள்வி ஒன்றுக்கு இன்று எழுத்துப்பூர்வமாக பதிலளித்த வீட்டுவசதி மற்றும் நகர்ப்புற விவகாரங்கள் இணை அமைச்சர் திரு கௌஷல் கிஷோர் கீழ்காணும் விவரங்களை வழங்கினார்.
கொவிட் சமயத்தில் மோசமாகப் பாதிக்கப்பட்ட சாலையோர வியாபாரிகள் தங்கள் வணிகங்களை மீண்டும் தொடங்குவதற்காக, பிணையில்லாத பணி மூலதனக் கடனை எளிதாக்குவதற்காக, ஜூன் 01, 2020 முதல் பிரதமரின் சாலையோர வியாபாரிகளின் தற்சார்பு நிதியை  வீட்டுவசதி மற்றும் நகர்ப்புற விவகாரங்கள் அமைச்சகம் செயல்படுத்தி வருகிறது.
15.03.2022 நிலவரப்படி, ரூ 3,119 கோடி கடன்கள் பயனாளிகளுக்கு விடுவிக்கப்பட்டுள்ளன. 15.03.2022 நிலவரப்படி, 28.8 கோடி சாலையோர வியாபாரிகள் இதனால் பயனடைந்துள்ளனர்.
தமிழ்நாட்டில் மட்டும் பல்வேறு வங்கிகள் மூலம் ரூ 16,105.74 லட்சம் கடன் வழங்கப்பட்டுள்ளது. தமிழகத்தில் இருந்து இத்திட்டத்தின் முதல் கட்டத்தில் 3,41,298 விண்ணப்பங்களும், இரண்டாம் கட்டத்தில் 3,636 விண்ணப்பங்களும் பெறப்பட்டு. முதல் கட்டத்தில் 1,92,433 விண்ணப்பங்களுக்கும், இரண்டாம் கட்டத்தில் 2,300 விண்ணப்பங்களுக்கும் ஒப்புதல் அளிக்கப்பட்டு, முதல் கட்டத்தில் 1,59,065 கடன்களும், இரண்டாம் கட்டத்தில் 1,895 கடன்களும் வழங்கப்பட்டுள்ளன.
பிரதமரின் சாலையோர வியாபாரிகளின் தற்சார்பு நிதியின்  கீழ் தமிழகத்தில் மட்டும் 1,59,065 பேர் பயனடைந்துள்ளனர்.
மேலும் விவரங்களுக்கு, இந்த ஆங்கிலச் செய்திக் குறிப்பைக் காணவும்: https://pib.gov.in/PressReleasePage.aspx?PRID=1807574
(Visitor Counter : 294
குடியரசுத் துணைத் தலைவர் செயலகம்
குடியரசு துணைத்தலைவர் தமது இல்லத்தில் பள்ளிக் குழந்தைகளுடன் ஹோலிப் பண்டிகையை கொண்டாடினார்
குடியரசு துணைத்தலைவர் திரு எம் வெங்கய்யா நாயுடு, இன்று புதுதில்லியில் உள்ள குடியரசு துணைத்தலைவர் மாளிகையில், பள்ளிக் குழந்தைகள் மற்றும் தமது அலுவலகப் பணியாளர்களுடன் ஹோலிப் பண்டிகையைக் கொண்டாடினார். தில்லி மாநகராட்சி பள்ளிகள் உட்பட நான்கு பள்ளிக்கூடங்களைச் சேர்ந்த மாணவர்கள் குடியரசு துணைத்தலைவர் மாளிகைக்கு சென்று, ஹோலிப் பண்டிகையை முன்னிட்டு அவருக்கு வாழ்த்துத் தெரிவித்தனர். அப்போது பள்ளிக் குழந்தைகள் மிகுந்த ஆர்வத்துடன் தேசப்பக்தி பாடல்களைப் பாடியதைக் கேட்டு குடியரசு துணைத்தலைவர் மிகுந்த மகிழ்ச்சி அடைந்தார்.
உங்களை யாராவது ஊக்கம் இழக்கச் செய்திருக்கிறார்களா என்று ஒரு மாணவர் கேட்டதற்கு பதில் அளித்த திரு நாயுடு, “இல்லை” நான் எப்போதும் ஊக்கம் இழந்தது கிடையாது, ஆனால் சில நேரங்களில், நாடாளுமன்ற உறுப்பினர்கள் சிலர் அவையின் கண்ணியத்திற்கு மாறாக நடந்து கொள்ளும் போது நான் ஏமாற்றம் அடைந்திருக்கிறேன்” என்று தெரிவித்தார். மேலும் தமது வலிமையான மன உறுதிக்கு உந்துசக்தியாக திகழ்பவர் சர்தார் வல்லபாய் படேல் என்றும் அவர் குறிப்பிட்டார்.
குடியரசு துணைத்தலைவர் என்ற முறையில், அலுவலகப் பணிகளையும், குடும்பப் பொறுப்புகளையும் எவ்வாறு சீராக சமாளிக்கிறீர்கள் என்ற மற்றொரு கேள்விக்கு பதில் அளித்த திரு நாயுடு, “நான் தீவிர அரசியலில் ஈடுபட்டிருந்தபோது, எனது குடும்பத்திற்கு செய்ய வேண்டியதை செய்ததில்லை, ஆனால் குடியரசு துணைத்தலைவர் ஆனபிறகு தற்போது எனது குடும்பத்தினருடன் நேரத்தை செலவிட முயற்சித்து வருகிறேன்” என்று தெரிவித்துள்ளார். அத்துடன் “குடியரசு துணைத்தலைவர் மற்றும் மாநிங்களவைத்தலைவர் என்ற முறையில், நான் சில அரசியல் சாசன கடமைகள் மற்றும் பொறுப்புகளை நிறைவேற்ற வேண்டியுள்ளது. எனினும், எனது பேத்தி மற்றும் பேரனுடன் பேசுவதற்கு நேரம் ஒதுக்கி வருகிறேன்” என்றும் அவர் தெரிவித்தார்.
இளைஞர்கள் தங்களது தாய், தாய்நாடு, மற்றும் தாய்மொழியை எப்போதும் நேசிப்பதோடு உரிய மரியாதையும் அளிக்க வேண்டும் என குடியரசு துணைத்தலைவர் அறிவுறுத்தினார். “நாட்டின் ஒற்றுமை, ஒருமைப்பாடு மற்றும் இறையாண்மையைப் பாதுகாக்க வாழ்க்கையை அர்ப்பணித்து பணியாற்ற வேண்டும்” என்றும் அவர்களிடம் தெரிவித்தார். ‘பகிர்ந்து கொள் மற்றும் கவனித்து கொள்’ என்ற நமது நாகரீக நற்பண்புகள் நீண்ட நெடுங்காலமாகப் பின்பற்றப்பட்டு வருவதை சுட்டிக்காட்டிய திரு நாயுடு, மாணவர்கள் கருணைக் குணத்தை உருவாக்கிக் கொள்ள வேண்டும் என கேட்டுக் கொண்டார்.
முன்னதாக, குடியரசுத் தலைவர் திரு ராம்நாத் கோவிந்த் மற்றும் குடியரசு துணைத்தலைவர் திரு எம் வெங்கய்யா நாயுடு ஆகியோர் தொலைபேசியில் ஹோலிப் பண்டிகை வாழ்த்தைப் பரிமாறிக் கொண்டனர். பிரதமர் திரு நரேந்திர மோடி, ஹோலிப் பண்டிகையை முன்னிட்டு தமது நல்வாழ்த்துக்களைத் தெரிவித்து குடியரசு துணைத்தலைவருக்கு கடிதம் அனுப்பியிருந்தார்.
------
(Visitor Counter : 122
பிரதமர் அலுவலகம்
ஈஸ்வதினி பிரதமர் அம்ப்ரோஸ் மன்ட்வுலோ த்லமினியின் மறைவுக்கு பிரதமர் இரங்கல்
ஈஸ்வதினி பிரதமர் திரு அம்ப்ரோஸ் மன்ட்வுலோ த்லமினியின் மறைவுக்கு, பிரதமர் திரு நரேந்திர மோடி இரங்கல் தெரிவித்துள்ளார்.
டிவிட்டரில், பிரதமர் விடுத்துள்ள தகவலில், "ஈஸ்வதினி பிரதமர் திரு அம்ப்ரோஸ் மன்ட்வுலோ த்லமினியின் சோகமான மறைவுக்கு, ஈஸ்வதினி நாட்டு மக்களுக்கும், அரசுக்கும் எனது ஆழ்ந்த இரங்கல்கள். அவரை பிரிந்து வாடும் குடும்பத்தினருக்கு, நமது பிரார்த்தனைகள் மற்றும் இரங்கல்கள். ’’ எனக் குறிப்பிட்டுள்ளார்.
குடியரசுத் துணைத் தலைவர் செயலகம்
பூடானின் சமூக-பொருளாதார வளர்ச்சியில் பங்கு வகிக்க இந்தியா உறுதிபூண்டுள்ளது: பூடான் அரசரை துணை ஜனாதிபதி சந்தித்தார்
பூடானின் சமூக-பொருளாதார வளர்ச்சியில் பங்கு வகிக்கவும், அதன் 12வது ஐந்தாண்டு திட்டத்திற்கான ஆதரவையும் அளிக்க இந்தியா உறுதிபூண்டுள்ளதாக துணை ஜனாதிபதி திரு.எம்.வெங்கைய்யா நாயுடு தெரிவித்தார். பூட்டான் அரசர் திரு. ஜிக்மே கேசர் நம்க்யல் வாங்சுக் உடன் அவர் இன்று கலந்துரையாடினார். இந்நிகழ்ச்சியின்போது இந்தியா மற்றும் பூட்டானை சேர்ந்த மூத்த அலுவலர்கள் உடனிருந்தனர்.
இந்தியா மற்றும் பூட்டான் நாடுகள் இருதரப்பு உறவுகளை சிறப்பாக பகிர்ந்துக் கொண்டுள்ளதாகவும், இவை உயரிய மற்றும் சிறப்பானதாகும் என்று துணை ஜனாதிபதி தெரிவித்தார். மேலும் அவர், நமது வரலாற்று மற்றும் கலாச்சார தொடர்புகள் நம்மை இயற்கையான நண்பர்களாகவும், பங்குதாரர்களாகவும் ஆக்கியுள்ளன என்றார். இந்த வருடத்தில் தாம் இந்தியாவின் துணை ஜனாதிபதியாக பொறுப்பேற்றபோது வாழ்த்துக் கடிதம் அனுப்பியதற்காக அரசருக்கு அவர் நன்றி தெரிவித்தார்.
சிறப்புமிக்க கலாச்சாரத்தையும், சுற்றுச்சூழலையும் பாதுகாக்கும் அதே நேரத்தில், பூடான் அடைந்துள்ள துரிதமான வளர்ச்சியை கண்டு இந்தியா மகிழ்ச்சியடைவதாக துணை ஜனாதிபதி தெரிவித்தார். நமது இரு நாடுகளுக்கான உறவுகளை வழிகாட்டும் வகையிலான ட்ரூக் கைல்போஸ் -ன் பார்வையை அரசும், இந்திய மக்களும் பாராட்டுவதாக தெரிவித்தார். மேலும் அவர், பூடான் அரசர்கள் மற்றும் இந்திய தலைவர்களின் அறிவு மற்றும் முன்நோக்கிய பார்வையின் மூலம், இந்திய-பூட்டான் உறவுகள் மேலும் மேலும் வலுப்பெற்று வருவதாகவும் தெரிவித்தார்
பூடானுடன் இந்தியா தனது அறிவு, அனுபவம் மற்றும் ஆற்றல்களை மிகவும் மகிழ்ச்சியுடன் பகிர்ந்துக் கொள்வதன் மூலம் பூட்டானின் சமூக-பொருளாதார வளர்ச்சிக்கு பங்காற்றி வருவதாக துணை ஜனாதிபதி தெரிவித்தார். மேலும் அவர், நமது வளர்ச்சிக்கான கூட்டுறவு அரசு மற்றம் பூட்டான் மக்களால் ஏற்படுத்தப்பட்ட முன்னுரிமைகளின் வழிகாட்டுதல்களின்படி அமைந்துள்ளது என்றார். பூடானின் சமூக-பொருளாதார வளர்ச்சியில் பங்கு வகிக்கவும், அதன் 12வது ஐந்தாண்டு திட்டத்திற்கான ஆதரவையும் அளிக்க இந்தியா உறுதிபூண்டுள்ளதாகவும் அவர் தெரிவித்தார்.
பூட்டானுடன் தற்போதுள்ள நீர்-மின்சக்தி கூட்டுறவை இந்தியா தொடர்ந்து நிலைபெற செய்திட உறுதியாக உள்ளது என துணை ஜனாதிபதி தெரிவித்தார். குறைந்த செலவில் நீர்-மின்சக்தி திட்டங்களை குறித்த காலத்திற்குள் செயல்படுத்துவது இரு அரசுகளுக்கு இன்றியமையாததாகும். இது நமது இரு தரப்பு கூட்டுறவில் முதன்மையான துறையாக உள்ளதுடன், அதிக கவனத்தை ஈர்ப்பதாகவும் உள்ளது. அண்டையில் உள்ள மற்றவர்கள் காணும்வண்ணம், இதனை இரு தரப்பு கூட்டுறவின் மாதிரியாக உருவாக்கிட நாம் எல்லாவற்றையும் செய்திட வேண்டும்.
இந்தியா மற்றும் பூட்டானின் பாதுகாப்பு அம்சங்கள் பிரிக்க இயலாதது, பின்னப்பட்டது மற்றும் இருதரப்பிற்குமானது என துணை ஜனாதிபதி கூறினார். மேலும் அவர், இருதரப்பிற்கு பொதுவான பாதுகாப்பு அம்சங்கள் குறித்து பூட்டானுடன் நெருங்கிய உறவை நாங்கள் எதிர்நோக்கியுள்ளோம் என தெரிவித்தார்.
ரசாயனம் மற்றும் உரங்கள் அமைச்சகம்
எஃப் சி ஐ ஆரவல்லி ஜிப்சம் & மினெரல்ஸ் இந்தியா நிறுவனம் ரூ 12.51 கோடி ஈவுத்தொகையை மத்திய ரசாயனம் & உரங்கள் அமைச்சரிடம் வழங்கியது
எஃப் சி ஐ ஆரவல்லி ஜிப்சம் & மினெரல்ஸ் இந்தியா நிறுவனம், 2019-20-ஆம் ஆண்டுக்கான ஈவுத்தொகையான ரூ 12.51 கோடியை மத்திய ரசாயனம் & உரங்கள் அமைச்சர் திரு டி வி சதானந்த கவுடாவிடம் இன்று வழங்கியது.
எஃப் சி ஐ ஆரவல்லி ஜிப்சம் & மினெரல்ஸ் இந்தியா நிறுவனத்தின் தலைவர் மற்றும் நிர்வாக இயக்குநர் பிரிகாடியர் அமர் சிங் ராத்தோர் இதை அமைச்சரிடம் வழங்கினார். செயலாளர்  திரு ராஜேஷ் குமார் சதுர்வேதி உடனிருந்தார்.
கடந்த சில ஆண்டுகளாக எஃப் சி ஐ ஆரவல்லி ஜிப்சம் & மினெரல்ஸ் இந்தியா நிறுவனம் ஈவுத்தொகையை தொடர்ந்து செலுத்தி வருவதாகவும், 17 வருடங்களில் ரூ 101.34 கோடியை செலுத்தியுள்ளதாகவும் கூறிய அமைச்சர், ஆரம்ப கால முதலீடான ரூ 7.33 கோடியுடன் ஒப்பிடும் போது இது 1382 சதவீதம் ஆகும் என்றார்.
இது வரை அடைந்துள்ள வளர்ச்சிக்காக நிறுவனத்தை வாழ்த்திய அவர், எஃப் சி ஐ ஆரவல்லி ஜிப்சம் & மினெரல்ஸ் மேலும் வளர்ச்சியை அடைய வேண்டும் என்றார். 2003-ஆம் ஆண்டு இந்த நிறுவனம் தொடங்கப்பட்டது.(Visitor Counter : 98
|
குடியரசுத் தலைவர் செயலகம்
|
சைப்ரஸ் பல்கலைக்கழகத்தில் இந்திய குடியரசுத் தலைவர் உரை ; அடுத்த தலைமுறையினரை ஈர்க்க உயர் சிறப்புகளை தொடர்வது அவசியம்
குடியரசுத் தலைவர் திரு. ராம்நாத் கோவிந்த், சைப்ரஸ் பல்கலைக்கழகத்தில் இன்று  உரையாற்றினார். “இளைஞர், தொழில்நுட்பம் மற்றும் கருத்துக்கள் : 21ஆம் நூற்றாண்டிற்கான நெறிமுறைகளை வடிவமைத்தல்” என்ற தலைப்பில் அவர் உரையாற்றினார்.
நிகழ்ச்சியில் பேசிய குடியரசுத் தலைவர், அதிவேகமாக சுழலும் உலகில், தற்போது நாம் வசித்து வருவதாகக் கூறினார். அடுத்த பத்தாண்டுகளில் நாம் காண விரும்பும் மாற்றம் மனித வரலாற்றில் இதுவரை பார்க்காத ஒன்றாக இருக்கும் என்றார். தொழில்நுட்பம், புதிய தொழில் தொடங்குதல், கண்டுபிடிப்புகள், புதிய கருத்துக்கள், டிஜிட்டல் உதவியாளர்கள், தூய்மையான எரிசக்தி மற்றும் பாஸ்தா வைக்கோல் போன்றவை நிறைந்த உலகில், நமது அன்றாட வாழ்க்கை நம்பமுடியாத வகையில் மாறும். வரலாற்றில் முதல் முறையாக, பெருமளவிலான மாற்றத்தை ஏற்படுத்துவதில் இளைஞர்கள் நேரடியாக ஈடுபட்டுள்ளது குறிப்பிடத்தக்கது.
பருவநிலை மாற்றம் மற்றும் சுற்றுச்சூழல் பிரச்சினைகளை எதிர்கொள்வதே தற்போது நம் உள்ள பெரும் சவாலாக உள்ளது என்றும், குடியரசுத் தலைவர் தெரிவித்தார். பருவநிலையில் ஏற்படும் பல்வேறு மாற்றங்கள், திடீர் வெள்ளப் பெருக்கு மற்றும் காட்டுத்தீ போன்றவற்றை எதிர்கொள்வதும் தற்போதைய தலைமுறையினருக்கு பெரும் சவாலாக உள்ளது. எதிர்கால தலைமுறையினருக்கு இதுபோன்ற பாதிப்புகள் மிக மோசமானதாக இருக்கும். இதுபோன்ற பிரச்சினைகள் தீர்க்க முடியாதவைகள் அல்ல. காடுகளைப் பாதுகாத்து, சூழலியலை மதித்து, வளர்ச்சிப் பணிகளுடன் நிலைத்தன்மையை இணைப்பதுடன், தூய்மையான எரிசக்தி வாய்ப்புக்களை பின்பற்றுவதன் மூலமே பருவநிலை மாற்றத்தைச் சமாளிக்க முடியும். இப்பிரச்சினையில், சர்வதேச சூரிய சக்தி கூட்டமைப்பின் மூலம் இந்தியா முன்முயற்சிகளை மேற்கொண்டுள்ளது. பழமையான கலாச்சாரத்தை பின்பற்றும் நாடுகளான இந்தியாவும், சைப்ரஸூம், பல நூற்றாண்டுகளாக இயற்கையுடன் இணைந்து வாழ்வதாகவும் குறிப்பிட்டார். கடந்த கால அறிவாற்றலுடன், புதிய தொழில்நுட்பங்களை இணைப்பதன் மூலமும், நாம் சந்திக்கும் பல்வேறு சுற்றுச்சூழல் பிரச்சினைகளுக்கு தீர்வு காணலாம் என்றும் அவர் தெரிவித்தார்.
சைப்ரஸ் பயணத்தை முடித்துக்கொண்டு, குடியரசுத் தலைவர் பல்கேரியா புறப்பட்டுச் சென்றார். தமது சைப்ரஸ், பல்கேரியா மற்றும் செக் குடியரசு ஆகிய மூன்று ஐரோப்பிய நாடுகள் சுற்றுப்பயணத்தின் இரண்டாம் கட்டமாக அவர் பல்கேரியா சென்றுள்ளார். இன்று மாலை , சோஃபியாவில் வசிக்கும் இந்தியர்களிடையே குடியரசுத் தலைவர் உரையாற்றுகிறார்.
முன்னதாக நேற்று மாலை  சைப்ரஸ் அதிபர் நிகோஸ் அனஸ்டாசியேட்ஸ் அளித்த விருந்திலும் குடியரசுத் தலைவர் கலந்து கொண்டார். நிகழ்ச்சியில் பேசிய திரு. ராம் நாத் கோவிந்த், இந்தியாவும், சைப்ரஸூம் பரஸ்பரம் மற்ற நாட்டின் கருத்துக்கள், கலாச்சாரம் மற்றும் மக்களை வரவேற்பதாக தெரிவித்தார். வரலாற்று அனுபவங்கள் மற்றும் உணர்வுகளை பகிர்ந்து கொள்வதன் மூலம் இரு நாடுகளும் நெருங்கிய நண்பர்கள் மற்றும் கூட்டாளிகளாக திகழ்வதாகவும் கூறினார். முக்கிய பிரச்சினைகளில் இரு நாடுகளும் பரஸ்பர ஆதரவுடன் செயல்படுவதாகவும் அவர் தெரிவித்தார்.
பாதுகாப்பு அமைச்சகம்
வியட்நாமில் பாரத் எலக்ட்ரானிக்ஸ் லிமிடெட் நிறுவனத்தின் பிரதிநிதித்துவ அலுவலகத்தைப் பாதுகாப்புத் துறை அமைச்சர் தொடங்கிவைத்தார்
பாதுகாப்புத்துறை அமைச்சர் திருமதி நிர்மலா சீதாராமன் வியட்நாமின் ஹனாயில் இன்று  நவரத்னா பாதுகாப்புத்துறை பொதுத்துறை நிறுவனமான பாரத் எலக்ரானிக்ஸ் லிமிடெட் –ன் முதல் பிரதிநிதித்துவ அலுவலகத்தைத் தொடங்கிவைத்தார். இந்தப் பிரதிநிதித்துவ அலுவலகத்தின் அடையாளச் சாவியினை,
 செயலாளர் டாக்டர் அஜய் குமார் மற்றும் இந்திய, வியட்நாமிய மூத்த அதிகாரிகள் முன்னிலையில் அளித்தார்.
எரிசக்தி அமைச்சகம்
மாநிலங்களுடனான ஆய்வுக்கூட்டத்திற்கு மத்திய மின்சாரத்துறை அமைச்சர் தலைமை வகித்தார்
மாநிலங்கள் மற்றும் மாநில மின்சாரப் பயன்பாட்டு நிறுவனங்களுடன், திட்டமிடுதல், கண்காணிப்பு மற்றும் ஆய்வுக்கூட்டம் புதுதில்லியில் 23,24 ஆகிய தேதிகளில் நடைபெற்றது. இந்த கூட்டத்திற்கு மத்திய மின்சாரம், புதிய மற்றும் புதுப்பிக்கத்தக்க எரிசக்தித்துறை அமைச்சர் திரு ஆர் கே சிங் தலைமை வகித்தார். மின்சாரத்துறை இணையமைச்சர் திரு கிருஷன் பால் முன்னிலை வகித்தார்.
மின்சாரத்துறையின்அனைத்து சம்பந்தப்பட்ட பிரிவினரின் ஒட்டுமொத்த முயற்சியால், மின்சார இழப்பு 2021-22-ல் 5 சதவீதம் குறைந்ததாக திரு ஆர் கே சிங் கூறியதுடன், இதற்கான முயற்சிகளைப் பாராட்டினார். மின்சார இழப்பில் 3 சதவீதத்திற்கும் மேல் குறைத்த மாநிலங்களை அமைச்சர் பாராட்டினார். ஆந்திரா, ஹரியானா, ஜார்க்கண்ட், கர்நாடகா, மத்தியப்பிரதேசம், மஹாராஷ்டிரா, மேகாலயா, பஞ்சாப், ராஜஸ்தான், திரிபுரா, மேற்குவங்கம் ஆகிய மாநிலங்களில் இழப்பு குறைந்துள்ளது. குஜராத், இமாச்சலப்பிரதேசம், கேரளா, உத்தராகண்ட், ஆகிய மாநிலங்கள் தொடர்ந்து இழப்பை ஒரு குறிப்பிட்ட அளவுக்குள் வைத்துள்ளன.
மின்இழப்புகளை குறைப்பது, மானிய கணக்குகளை முறையாக பராமரிப்பது போன்றவற்றுக்கு முன்னுரிமை அளிப்பதுடன், மின் விநியோகத்தில் திறமையின்மையை சமாளிக்க வேண்டியது அவசியம் என்று அமைச்சர் வலியுறுத்தினார்.
முன்கூட்டியே கட்டணம் செலுத்தும் வகையில், ஸ்மார்ட் மீட்டர் திட்டத்தை செயல்படுத்துவது அவசியம் என்று அமைச்சர் வலியுறுத்தினார். மாநில அரசுகள் இத்திட்டத்தை செயல்படுத்துவதை துரிதப்படுத்த வேண்டும் என்று அவர் கேட்டுக்கொண்டார்.
நகர்ப்புறம் மற்றும் கிராமப்புற பகுதிகளில் மின்சாரம் நிலை குறித்து ஆய்வு நடத்துவதன் அவசியத்தை வலியுறுத்திய அமைச்சர், இந்த ஆய்வின் முடிவுகள் மறு ஆய்வு செய்யப்பட்டு நாடு முழுவதும் 24 மணி நேரமும், மின்சார விநியோகத்தை உறுதிப்படுத்த வேண்டும் என்று அவர் கேட்டுக்கொண்டார்.
சுகாதாரம் மற்றும் குடும்ப நலத்துறை அமைச்சகம்
கொவிட் சிகிச்சையில் சாதனை: சிகிச்சை பெறுபவர்களின் எண்ணிக்கை 2 லட்சத்துக்கும் கீழ் குறைந்தது
கொவிட்- 19க்கு எதிரான போராட்டத்தில், இந்தியா இன்று சாதனை படைத்துள்ளது. சிகிச்சை பெறுபவர்களின் மொத்த எண்ணிக்கை இன்று 2 லட்சத்துக்கும் கீழ்  குறைந்தது. இது மொத்த பாதிப்பில் 1.86 சதவீதம். இது 207 நாட்களுக்குப்பின் ஏற்பட்ட மிக குறைவான எண்ணிக்கை.
கடந்த 24 மணி நேரத்தில் 16,988 பேர் குணமடைந்துள்ளனர். இதன் மூலம் சிகிச்சை பெறுபவர்களின் மொத்த எண்ணிக்கையில் 3,327 பேர் குறைந்துள்ளனர்.
சிகிச்சை பெறுவர்களில் 72 சதவீதம் பேர், 5 மாநிலங்களைச் சேர்ந்தவர்கள்.
ஜனவரி 20ம் தேதி காலை 7 மணி வரை, தமிழகத்தைச் சேர்ந்த 25,908 பேர் உட்பட 6,74,835 பயனாளிகள் தடுப்பூசி போட்டுக் கொண்டுள்ளனர். கடந்த 24 மணி நேரத்தில், 3,860 இடங்களில் நடந்த நிகழ்ச்சிகள் மூலம் 2,20,786 பேருக்கு தடுப்பூசி போடப்பட்டுள்ளது. இதுவரை 11,720 தடுப்பூசி போடும் நிகழ்வுகள் நடத்தப்பட்டுள்ளன.
குணமடைந்தவர்களின் மொத்த எண்ணிக்கை 1.02 கோடி . சிகிச்சை பெறுபவர்களுக்கும், குணமடைந்தவர்களுக்குமான இடைவெளி இன்று 1,00,48,540 ஆக உள்ளது. குணமடைந்தோர் வீதம் 96.70 சதவீதமாக உள்ளது.
மகாராஷ்டிராவில் அதிகபட்சமாக 4,516 பேரும், கேரளாவில் 4,296 பேரும், கர்நாடகாவில் 807 பேரும் குணமடைந்துள்ளனர்.
புதிதாக தொற்று ஏற்பட்டவர்களில் 79.2 சதவீதம் பேர் 7 மாநிலங்களையும், யூனியன் பிரதேசங்களையும் சேர்ந்தவர்கள்.
கேரளாவில் அதிகபட்சமாக 6,186 பேருக்கும், அடுத்ததாக மகாராஷ்டிராவில் 2,294 பேருக்கும் புதிதாக தொற்று ஏற்பட்டுள்ளது.
தினசரி உயிரிழப்பும், தொடர்ந்து குறைந்து வருகிறது. இன்று உயிரிழப்பு எண்ணிக்கை 162 ஆக உள்ளது.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1690290
வடகிழக்குப் பகுதி வளர்ச்சி அமைச்சகம்
தச்சுத்தொழில் - வடகிழக்கு கவுன்சிலின் கீழ் செயல்படும் சங்கத்தின் சுயசார்பு முன்முயற்சி
வடகிழக்கு பகுதி வளர்ச்சி அமைச்சகத்தின் வடகிழக்கு குழுவின் பதிவுபெற்ற வடகிழக்கு சமுதாய வள மேலாண்மை சங்கத்தின் சுயசார்பு முன்முயற்சியாக தச்சுத்தொழில் விளங்குகிறது.
சுராசந்த்பூர் மாவட்டத்தில் உள்ள கொச்சிஜங் கிராமத்தை சேர்ந்த திரு மங்க்மின்லுன் சிங்க்சித்தும் அவரது குடும்பமும் ஏழ்மையின் காரணமாக மிகவும் சிரமப்பட்டனர். ஆனால் தச்சுத் தொழிலை அவர் அறிந்திருந்தது அவருக்கு கை கொடுத்தது.
நகரத்தில் உள்ள மிகப்பெரிய தச்சுப் பட்டறை ஒன்றில் ஒரு நாளைக்கு ரூபாய் 300 கூலிக்கு வேலை செய்து குடும்பத்தின் அடிப்படை தேவைகளை பூர்த்தி செய்ய முடியாமல் இன்னல்களை அனுபவித்த அவர், வடகிழக்கு சமுதாய வள மேலாண்மை சங்கத்தின் நெர்கார்ம் திட்டத்தின் பகுதி மூன்றின் கீழ் ரூபாய் 18,000 நிதி உதவி பெற்றார்.
அதைக் கொண்டு தனது தச்சுப்பணிக்கு தேவையான உபகரணங்களை வாங்கிய அவர், தொடர் வருமானம் வரும் வகையில் தொழிலை மேற்கொண்டதோடு, அவரது குடும்பத்தின் தேவைகளையும் பூர்த்தி செய்து குழந்தைகளை பள்ளிக்கு அனுப்புகிறார்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1791872
திறன் மேம்பாடு மற்றும் தொழில் முனைவோர் அமைச்சகம்
திறன் இந்தியா இயக்கத்தின் 5ஆவது ஆண்டு நிறைவு மற்றும் உலக இளைஞர் திறன் தினம் ஆகியவற்றைக் குறிக்கும் வகையில் டிஜிட்டல் மாநாடு
திறன் இந்தியா இயக்கத்தின் 5ஆவது ஆண்டு நிறைவு மற்றும் உலக இளைஞர் திறன் தினம் ஆகியவற்றைக் குறிக்கும் வகையில் இன்று புது தில்லியில் டிஜிட்டல் மாநாட்டிற்கு ஏற்பாடு செய்யப் பட்டிருந்தது.
இந்த மாநாட்டிற்கு பிரதமர் அனுப்பியுள்ள செய்தியில், விரைவாக மாறிவரும் வர்த்தக மற்றும் சந்தை சூழலுக்கு ஏற்ப இளைஞர்கள் திறன் பெற்று , மீள் திறன் பெற்று, திறன் மேம்பாடு செய்துகொண்டே வரவேண்டும் எனக் கேட்டுக் கொண்டார். திறன் தினத்தை முன்னிட்டு இளைஞர்களுக்கு வாழ்த்துத் தெரிவித்த பிரதமர், அனைத்து சமயங்களிலும் புதிய திறன்களை வளர்த்துக்கொள்ளும் திறன் பெற்றிருப்பதால் உலகம் இளைஞர்களுடையது என்று கூறினார். ஐந்து ஆண்டுகளுக்கு முன்பு இதே நாளில் தொடங்கப் பட்ட திறன் இந்தியா திட்டம் காரணமாக பெரிய அளவிலான திறன் வளர்ச்சி, மீள்திறன் வளர்ச்சி, திறன் மேம்படுத்திக்கொள்வதில் வளர்ச்சி ஆகியவற்றுக்கான விரிவான கட்டுமான வசதிகள் உருவாக்கப் பட்டுள்ளன என்றும் இதனால், உள்ளூர் நிலையிலும் சர்வ தேச அளவிலும் வேலை வாய்ப்பு வசதிகள் அதிகரித்துள்ளன என்றும் பிரதமர் குறிப்பிட்டுள்ளார்.
பிரதமரின் முழு செய்தி வாசகத்திற்கு கீழ் கண்ட வலைத்தளத்தைப் பார்க்கவும் https://pib.gov.in/PressReleasePage.aspx?PRID=1638998
நிகழ்ச்சியில் பேசிய மத்திய திறன் மேம்பாடு மற்றும் தொழில் முனைவுத் திறன் துறை அமைச்சர் திரு மகேந்திரநாத் பாண்டே, நாட்டின் பொருளாதார வளர்ச்சி மற்றும் சமூக மேம்பாட்டில் இளைஞர்கள் முக்கியமான சக்தி என்றும் அவர்களே நாட்டின் மிகப் பெரிய சொத்து என்றும் கூறினார். தேசிய அளவிலும் சர்வ தேச அளவிலும் ஏற்பட்டுவரும் தேவைகளைச் சந்திக்க தம்மை தகுதியானவர்களாக்கிக் கொள்ளும் வகையில் புதிய தொழில் நுட்பங்கள் அவர்களுக்கு உதவியாக உள்ளன என்றார்.
டிஜிட்டல் மாநாட்டில், மத்திய மின்சாரம், புதிய மற்றும் புதுப்பிக்க கூடிய எரிசக்தி , மற்றும் திறன் மேம்பாடு & தொழில் முனைவுத் திறன் துறை இணை அமைச்சர் திரு ஆர். கே. சிங் உரையாற்றினார். நிகழ்ச்சியில் யூனியன் பிரதேசமான லே-யில் ஒன்றும் வடகிழக்கு மாநிலமான மணிப்பூரில் ஒன்றுமாக மத்திய பொதுப் பயிற்சி துறையின் இரண்டு மண்டல அலுவலகங்கள் மின்னணு அமைப்பு மூலம் திறந்து வைக்கப்பட்டன.
நுகர்வோர் நலன், உணவு மற்றும் பொது விநியோகம் அமைச்சகம்
நெல் கொள்முதல் 700 லட்சம் மெட்ரிக்டன் அளவை தாண்டியது, 96 லட்சத்திற்கும் மேற்பட்ட விவசாயிகள் பயனடைந்தனர்
2022-23 காரீஃப் பருவத்தில் நெல் கொள்முதல் மிகவும் சுமூகமாக நடைபெற்று வருகிறது. 20.02.2023 வரை 702 லட்சம் மெட்ரிக் டன்னுக்கும் அதிகமாக நெல் கொள்முதல் செய்யப்பட்டுள்ளது. இந்தப் பருவத்தில் குறைந்தபட்ச ஆதரவு விலையில் கொள்முதல் மேற்கொள்ளப்பட்டதை அடுத்து 96 லட்சத்திற்கும் மேற்பட்ட விவசாயிகள் ஏற்கனவே பயனடைந்துள்ளனர். விவசாயிகளின் வங்கிக் கணக்கில் ரூ.1,45,845 கோடிக்கும் மேல் நேரடியாக பரிவர்த்தனை செய்யப்பட்டுள்ளது.
தடையற்ற கொள்முதல் நடைமுறைகளை மேற்கொள்ள அனைத்து ஏற்பாடுகளும் செய்யப்பட்டுள்ளன. 20.02.2023 வரை மத்திய தொகுப்பில் இருந்து 218 லட்சம் மெட்ரிக் டன் அரிசி விநியோகிக்கப்பட்டுள்ளது. மத்திய தொகுப்பில் நாட்டின் தேவையை சமாளிக்கும் வகையில் போதுமான அரிசி இருப்பு தற்போதுள்ளது.
நடப்பு காரீஃப் பருவத்தில் 765.43 லட்சம் மெட்ரிக் டன் நெல்  கொள்முதல் செய்ய மதிப்பிடப்பட்டுள்ளது. கடந்த 2021-22 காரீஃப் பருவத்தில் 749 லட்சம் மெட்ரிக் டன் நெல்  கொள்முதல் செய்யப்பட்டது.
இந்த ஆண்டுக்கான ராபிப்பருவ நெல் கொள்முதல் மதிப்பீடு 01.03.2023 அன்று நடைபெறவுள்ள உணவுச் செயலாளர்களின் கூட்டத்தில் முடிவு செய்யப்படும். ராபிப் பருவப் பயிரையும் சேர்த்து 2022-23 பருவத்தில் சுமார் 900 லட்சம் மெட்ரிக் டன் நெல் கொள்முதல் செய்யப்படும் என எதிர்பார்க்கப்படுகிறது.
வணிகம் மற்றும் தொழில்துறை அமைச்சகம்
இத்தாலி நாட்டின் துணைப் பிரதமர் திரு அன்டோனியோ தஜானியுடன் மத்திய அமைச்சர் திரு பியூஷ் கோயல் சந்திப்பு
மத்திய தொழில், வர்த்தகம், நுகர்வோர் நலன், உணவு, பொது விநியோகம் மற்றும் ஜவுளித்துறை அமைச்சர் திரு பியூஷ் கோயல், இத்தாலி நாட்டின் துணைப் பிரதமரும், வெளியுறவு மற்றும் சர்வதேச ஒத்துழைப்புத்துறை அமைச்சருமான மேதகு திரு அன்டோனியோ தஜானியை நேற்று  சந்தித்து, இரு தரப்பு வர்த்தகம் மற்றும் பொருளாதார உறவுகள் குறித்துப் பேசினார். இத்தாலி நாட்டில் இரண்டு நாள் பயணம் மேற்கொள்ளும் திரு கோயல் நேற்று ரோம் சென்றடைந்தார்.
பல்வேறு துறைகளில் வளர்ச்சியை அதிகரிக்க இந்தியா - இத்தாலி இடையேயான வர்த்தகம் மற்றும் பொருளாதாரக் கூட்டுமுயற்சியை வலுப்படுத்துவது குறித்து அமைச்சர்கள் இருவரும் தங்களது கருத்துக்களைப் பரிமாறிக் கொண்டனர். இத்தாலி பிரதமர் திருமிகு ஜியோர்ஜியா மெலோனியின் சமீபத்திய இந்தியப் பயணத்தைத் தொடர்ந்து, இரு நாடுகளின் உறவு, கேந்திர கூட்டுமுயற்சி நிலைக்கு உயர்ந்திருப்பதற்கு தலைவர்கள் இருவரும் தங்களது மகிழ்ச்சியை வெளிப்படுத்தினார்கள். விண்வெளி, தொழில்நுட்பம், பாதுகாப்பு, வேளாண்மை போன்ற துறைகளில் மேற்கொள்ளப்படும் குறிப்பிடத்தக்க வளர்ச்சியை ஆய்வு செய்ய கூட்டு பணிக்குழுவை அமைப்பது பற்றி திரு தஜானி யோசனை தெரிவித்தார்.
இந்தியா - இத்தாலி இடையேயான இருதரப்பு உறவு அதிக வளர்ச்சி அடைந்து, கடந்த 2022-ஆம் ஆண்டில் 16 பில்லியன் அமெரிக்க டாலராக பதிவானதற்கு அமைச்சர்கள் இருவரும் திருப்தி தெரிவித்ததோடு, இதனை மேலும் அதிகரிக்க உறுதி பூண்டனர். இந்தியா தலைமையிலான ஜி20 அமைப்பின் முன்னுரிமைகளை திரு தஜானிக்கு விளக்கிய திரு கோயல், வரும் ஆகஸ்ட் மாதம் இந்தியாவில் நடைபெற உள்ள ஜி20 வர்த்தக அமைச்சர்கள் கூட்டத்தில் கலந்து கொள்ளுமாறு அழைப்பு விடுத்தார். இந்தியாவின் தலைமைத்துவத்திற்கு முழு ஆதரவு அளிப்பதாக இத்தாலி நாட்டின் துணைப் பிரதமர் உறுதி அளித்தார்.
மேலும் விவரங்களுக்கு இந்த ஆங்கில செய்திக் குறிப்பை காணவும்: https://pib.gov.in/PressReleseDetail.aspx?PRID=1916078